Seminari Papnor Shqiptar

Seminari Papnor Shqiptar ose Kolegjia Papnore Shqyptare është një seminar jezuit me vendndodhje në Shkodër, Shqipëri.

Fillimisht u hap në vitin 1859 në Shkodër, në atë kohë qendra e Vilajetit të Shkodrës së Perandorisë Osmane. Më 1870, seminari solli në jetë shtypshkronjën e vet të quajtur "Shtypshkroja e Zojës s'Papërlyeme". Shtypshkronja botoi në 1876 librin e vet, Doktrina e Krishterë të Engjell Radojës (1820-1880), që do të pasohej nga shumë të tjerë. 

Me ardhjen e komunizmit në Shqipëri, jezuitët do të ishin shënjestra të persekutimit. Rektori i kolegjit At Daniel Dajani do të arrestohej së bashku me At Gjon Faustin (nënprovincial të jezuitëve) më 31 dhjetor 1945.  Ata u ekzekutuan më 4 mars 1946. Në prill 1946, autoritetet mbyllën të gjitha institucionet jezuite dhe Urdhri i Jezuitëve u shpall i jashtëligjshëm.  Me rivendosjen e marrëdhënieve diplomatike ndërmjet Shqipërisë dhe Selisë së Shenjtë në vitin 1991, kolegji u rihap në tetor të po atij viti. 

 Alumni 

 Ndoc Nikaj, shkrimtar dhe historian
 Preng Doçi, veprimtar dhe poet antiosman
 Lazër Shantoja, shenjtor, poet dhe përkthyes

 Referime 

Kategoria:Kisha Katolike në Shqipëri
Kategoria:Histori
Kategoria:Historia e Shqipërisë
Kategoria:Historia e Shkodrës